ભૂતકાળના પોપડા ઉખેડવાનો અને વરસોથી આપણા પાડોશી દેશો દ્વારા આપણી સાથે થઈ રહેલાં અન્યાયભર્યા કૃત્યો બાબત લખવાનો અહીં કોઈ અર્થ નથી. ચીન કેવી રીતે આદતથી મજબૂર, વ્યૂહાત્મક અને ગેરકાયદે રીતે વિદેશી ધરતીઓમાં ઘૂસણખોરી કરી પોતાના નકશામાં અતિક્રમણનો વ્યાપ વધારી રહ્યું છે. આ જ પ્રકારની કાર્યપદ્ધતિ વારંવાર અપનાવીને ચીને આપણા પ્રદેશોમાં ઘૂસણખોરી કરી છે અને સેનાના કૅમ્પ તથા લશ્કરી થાણાં પણ સ્થાપ્યાં છે. આ પ્રકારની ઘટનાઓને આપણા ઊંઘતા ઝડપાયેલા સંરક્ષણ મંત્રાલયે વરસો પછી માન્યતા આપી હતી. ત્યાર પછી પણ ચીની સેનાએ તાજેતરમાં આઘાતજનક પગલું લીધું હતું.